JY LEES NOU Hykie Berg se storie van hoop ná stryd met dwelms
KYK: Swemheld Cameron van der Burgh word 1ste keer pa
In die 10 jaar dat die akteur Hykie Berg (40) nugter en skoon van dwelms is, inspireer en motiveer hy ander om ook ’n pad saam met God te stap.
Deesdae deurkruis hy die land met sy inspirerende storie oor hoop en motiveer hy mense om beheer van hul eie lewe te neem.
Hy is veral bekend vir sy rol as dr. Conrad Bester in Binnelanders.
In sy topverkoperboek van 2017, Hykie Berg: My Storie van Hoop, het hy openhartig vertel van sy jare lange stryd teen drank- en dwelmverslawing, van die sewe keer dat hy in sy donker leefstyl teruggeval het en opnuut in ’n rehabilitasiesentrum opgeneem moes word.
Sowing the seed of The Kingdom!! Raising and equipping the leaders of tomorrow! Your choices matter! Thank you @curronelspruit for an amazing event, and thank you to all the teachers. You are doing a fantastic job @derekputter #leadership #character #transformation
A post shared by Hykie Berg (@hykieberg) on May 9, 2019 at 4:18am PDT
"Ek doen enigiets van 'n damestee, mannenaweke en korporatiewe praatjies,” vertel hy.
Hy is juis op pad om die naweek in Windhoek nog ’n praatjie te lewer.
“Ek bespreek verskeie temas wat insluit alles oor leierskap, hoe om in beheer van jou eie lewe te wees en hoe om opnuut ’n geloofstelsel te ontwikkel.”
Hy sê dit is vir hom belangrik om vir mense hoop te bring.
“Ek fokus ook op hoe om mense te leer om hul roeping te aanvaar. Jou passie kom van jou drome af en jou roeping uit jou pyn. Dit is belangrik om te weet hoe om daardie pyn in iets positiefs te omskep.”
We beat addiction by staying clean, one day at a time, surrendering to God, admitting our powerlessness and sharing our hope, strength and experiences with the still suffering addict. Thank you Freedom Recovery Centre for the opportunity to do that. Gods mercy and grace is enough. #stayingcleanandsober #recovery #onedayatatime
A post shared by Hykie Berg (@hykieberg) on May 4, 2019 at 8:57am PDT
Einde 2018 het Hykie aan sy Instagram-volgelinge geskryf hoe hyself deur ’n jaar van pyn was.
“Ek het baie pyn, verlies, hartseer en baie verwarring ervaar,” het hy geskryf.
Dit het in die tyd gekom toe hy van sy eksvrou, die voormalige Suid-Afrikaanse skopbokskampioen Melissa Jacobs, geskei is.
“Ons almal word met ’n Everest van probleme op ’n daaglikse grondslag gekonfronteer, maar dit gaan oor ons houding en hoe ons daardie probleme aanpak om eindelik die berg te verower.”
Meer oor: hykie berg| hoop
Ouer het simpatie met dwelmhel: 'My hart bloei vir hom'